การบินไทย สนับสนุนเกษตรกรไทย ผลักดันการส่งออกผลไม้ไทยสู่ตลาดโลก
บริษัท การบินไทย จำกัด (มหาชน) เปิดเผยว่า บริษัท การบินไทยฯ ในฐานะสายการบินแห่งชาติมุ่งมั่นผลักดันการสร้างรายได้เพื่อฟื้นฟูเศรษฐกิจประเทศ โดยให้การสนับสนุนเกษตรกรไทยในการผลักดันสินค้าภาคการเกษตรสู่ตลาดโลก โดยเฉพาะสินค้าผลไม้ซึ่งเป็นสินค้าที่ต้องได้รับการดูแลเป็นพิเศษ โดยฝ่ายการพาณิชย์สินค้าและไปรษณียภัณฑ์  ร่วมกับฝ่ายบริการคลังสินค้าและไปรษณียภัณฑ์ ให้บริการเที่ยวบินเช่าเหมาลำแก่ตัวแทนผู้ขนส่งสินค้าทางอากาศและผู้ส่งออกขนส่งผลไม้และสินค้าอื่นๆ ไปยังเมืองกวางเจา เฉิงตู คุนหมิง สาธารณรัฐประชาชนจีน และนิวเดลี สาธารณรัฐอินเดีย ด้วยเครื่องบินแบบแอร์บัส 350 และโบอิ้ง 777 โดยเดือนมีนาคมได้ให้บริการเที่ยวบินเช่าเหมาลำจำนวน 39 เที่ยวบิน ขนส่งผลไม้และสินค้าอื่นๆ ไปยังเมืองกวางโจว จำนวน 27 เที่ยวบิน คุนหมิง จำนวน 4 เที่ยวบิน คุนหมิง-นิวเดลี อินเดีย จำนวน 8 เที่ยวบิน และในเดือนเมษายน จะให้บริการเที่ยวบินเช่าเหมาลำจำนวน 87 เที่ยวบิน ขนส่งผลไม้และสินค้าอื่นๆ ไปยังเมืองกวางโจว จำนวน 58 เที่ยวบิน เฉิงตู จำนวน 12 เที่ยวบิน คุณหมิง จำนวน 8 เที่ยวบิน คุนหมิง-นิวเดลี อินเดีย จำนวน 9 เที่ยวบิน ทั้งนี้ เดือนมีนาคมและเมษายนให้บริการเช่าเหมาลำขนส่งผลไม้และสินค้าอื่นๆ รวม 126 เที่ยวบินอย่างไรก็ตาม บริษัทการบินไทยฯ มีความเชี่ยวชาญและประสบการณ์ในการดำเนินการอย่างต่อเนื่อง พร้อมร่วมเป็นส่วนหนึ่งในการฟื้นฟูอุตสาหกรรมการบินและการท่องเที่ยว